Kato-vuodesta
Taivaan Herra on nostanut
 Kohommaks’ leipä-korin,
 Kuin synti on kauvan kasvanut,
 Tuumannut tuhman torin:
 Baabeliin on paljo pantuna,
 Vaan vähempi on saatuna
 Ruumiille ruuvan apuu,

 Sielulle vielä vähemmän
 Evästä eineheksi,
 Ei ennättäneet enemmän
 Tarpeita tarpeheksi.
 Eipä voi itse ihminen,
 Maan mato varsin vaivanen,
 Yht’ kukoistakaan kutoo;

 Vielä vähemmän vitjoja,
 Kasvamaan kaiken laista,
 Ei ihanoita ilmoja,
 Kuin kasvun antais maasta;
 Kyllä kaiketi kylvettiin,
 Vähäpä niistä niitettiin,
 Vähempi laariin pantiin.

 Täm’ aika antaa arvata
 Kalliiksi kaikki murut,
 Tämä myös tuottaa murhetta,
 Kasvattaa suuret surut:
 Kuin elon Herra pahastuu,
 Niin laiho maassa lakastuu,
 Siitäpä seuraa nälkä.

 Nyt pitäis tulla tuntemaan
 Syntimme syvyys kerran,
 Armon ajassa arvaamaan,
 Mikä on meidän Herra,
 Kuin taitaa taivaat salvata,
 Taas tahtons’ jälkeen avata
 Makeimmat makasiinit.

 Syystäpä saa nyt syntinen,
 Puhua puutoksesta:
 Elo on syöty entinen,
 Murhetta muutoksista,
 Ol’et, akanat aivastaan
 Nyt saivat suurest’ vaivastaan
 Eineeksi ihmisraukat.

 Laps’ parat parkuu nälässään,
 Kuin ennen Jerusalemiss’,
 Hartaasti huutaa hädässään,
 Valitus ain’ on valmis.
 Isät ja äidit huokailee,
 Ja kyynäleillä ruokailee
 Karvaasta surun kalkist’.

 Nyt kunnian Herra kurittaa
 Langenneita lapsiansa,
 Murheella meitä muistuttaa
 Aina alammaisiansa;
 Hän antoi makeita muruja,
 Nyt antaa suuria suruja,
 Varmalla vaakallansa.

 Se pensastava Bethlehem
 Laviat lahjat antaa,
 Vaan ei vaivanen Jerusalem
 Voi karpiota kantaa;
 Vaan itse Kaikkivaltias,
 Maan, Taivaan taitava haltias,
 Osaapi antaa oikeen.

 Jokos nyt tullaan tuntemaan
 Entiset ennustukset,
 Murheella myöskin muistamaan,
 Ne uljaat uhkaukset:
 ”llette tehne parannust’
 Ja katkerata katumust’,
 Niin kaikki hukkaan tulett’”.

 Mennäänpäs armoo anomaan
 Kristuksen ristin juureen,
 Ja katkerasti katumaan
 Syntimme sangen suuren,
 Sitte saa vielä vaivastaan,
 Armosta vielä aukaistaan
 Leveä leipä-huone!

Bengt Lyytinen.

Lähde: Suometar 1.5.1857.

Pentti Lyytinen
Virret
Suometar
1857